Управление образования администрации Фрунзенского района

ГУО «Средняя школа № 175 г. Минска»

Урок белорусской литературы

во 2 «В» классе

Учитель: Ахраменко Ирина Вадимовна

**Тэма:** Беларуская народная казка “Муха-пяюха”. Абагульняльны ўрок. Тэматычны кантроль па тэме “Сустрэча з казкай”

**Мэты:** вучыць даваць ацэнку паводзінам герояў казкі і жыццёвым сітуацыям на аснове зместу казкі, суадносіць з уласнымі ўчынкамі і паводзінамі; фарміраваць правільнае асэнсаванае чытанне ўголас цэлымі словамі, фарміраваць чытацкія ўменні, развіваць творчыя здольнасці; вызначыць і абмеркаваць агульную тэматыку твораў раздзела, пачуцці і ўражанні вучняў ад прачытаных твораў, узнавіць назвы твораў, іх агульны змест, пачуцці вучняў, якія ўзніклі пасля чытання твораў, удасканальваць навыкі чытання; фарміраваць чытацкія ўменні, развіваць творчыя здольнасці.

**Абсталяванне:** падручнік, карткі з заданнямі, малюнкі вучняў.

**Ход урока**

1. **Арганізацыйны момант**

Празвінеў ужо званок.

Ці гатовы вы пачаць урок?

Ці ўсе на месцы,

Ці ўсё ў парадку –

Кніжка, дзённік і закладка?

Праверылі? Ну, цяпер сядайце.

Дружна працу пачынайце!

1. **Моўная размінка**

Запіс на дошцы:. Чытае настаўнік.

*Капрызулі, капрызулі, пашчыпаюць вас казулі,*

*Забадаюць вас ласі, а ваўкі з’ядуць зусім.*

Прачытайце вачамі.

Прачытайце шэптам.

Прачытайце ўголас павольна.

Прачытайце ўголас хутка 3 разы падрад.

* Пра якіх жывёл ідзе размова?
* Хто такія капрызулі?
* Ці добра быць капрызуляй?

1. **Праверка дамашняга задання**

Давайце ўспомнім, з якімі новымі словамі вы сустрэліся ў казцы. Адкрываем старонку 126. Прачытайце.

Па-лі´-ца — полка ў шафе ці на сцяне.

Са´-жа-лка — невялічкае возера, якое выкапаў чалавек.

Ра-га-ту´-ха — тая, якая гучна смяецца.

- Як называлі сябе муха, мышка, жабка, вавёрка, зайчык і чаму?

- Прачытайце, хто апошнім сустрэўся сябрам. Якім вы ўяўляеце ваўка?

- Якую рускую народную казку нагадвае казка «Муха-пяюха»?

- Прачытайце казку па ролях. (Чытанне па ролях.)

Ацаніце, як вы выканалі дамашняе заданне.

**4. Замацаванне**

Закончыце параўнанні. Чаму так гавораць? С. 129.

Надакучлівы як ... (камар).

Пужлівы як ... (заяц).

Рухавы як ... (вавёрка).

Галодны як ... (воўк).

Упарты як … (асёл).

Маўклівы як … (рыба).

Прыткі як … (заяц).

Павольны як … (вярблюд).

**Гімнастыка для вачэй**

1. **Абагульненне па раздзеле**

Клас дзеліцца на тры групы. Кожная група выконвае заданне.

1) Прачытайце загадкі і адгадайце іх. З якіх казак «прыйшлі» гэтыя героі? Якія якасці характару яны праявілі? (глупства, хітрасць, прыязнасць, уменне сябраваць)

2) Прыгадайце, хто з казачных герояў гэта казаў:

- «Я не толькі цябе, a i двух такіх не баюся!» (Вол.)

- «Сядай, паедзем разам». (Муха.)

-«Танцуй сабе, а з’есці я цябе яшчэ паспею». (Лісіца.)

3) Успомніце, якімі словамі Каза-манюка палохала Ваўка і Мядзведзя. Успомніце словы, якімі Певень выгнаў Казу з зайчыкавай хаткі. Успомніце, якімі словамі Воўк звяртаўся да Вала.

4) Казкі пераблыталіся.

Выпраўце памылкі ў назвах казак.

“Лісіца і Качка”, “Хітры Конь”, “Каза-страказа”, “Карова-манюка”, “Муха-рагатуха”, “Жаба-пяюха”, “Разумны Вол”, “Воўк і Гусак”, “Хітры Воўк”.

5) Якімі словамі пачыналіся казкі, а якімі заканчваліся? Прачытайце.

6) Да якой казкі падыходзяць прыказкі?

Хто працуе, той не сумуе. (“Хітры вол”)

Адзін раз зманіш – другі не павераць. (“Каза-манюка”.)

Хто сяброў мае, той бяды не баіцца. (“Муха-пяюха”.)

7) Фотагалерэя.

- Ілюстрацыі да якіх казак вы бачыце на дошцы? Назавіце гэтыя казкі.

Ацаніце сваю працу пры выкананні заданняў.

**Фізкультхвілінка**

8) Тэматычны кантроль

1. **Падвядзенне вынікаў урока**

- Якая казка спадабалася вам больш за іншыя? Чаму?

Паслухайце верш Максіма Танка “Матчыны казкі”

Па-рознаму людзі

Прыходзяць на свет.

Адных знойдуць

У агародзе ці ў красках

Другіх – прынёс бусел,

Наш дамасед.

Але ўсіх гадуюць нас

Матчыны казкі,

Яны вучаць

Родную мову любіць,

На крылах юнацтва

Ўзнімацца пад хмары,

З няпраўдай змагацца.

А з праўдай дружыць

І аб недасяжным

І сонечным марыць.

Няма, відаць, на зямлі чалавека, які не слухаў і не чытаў казак. Адны з вас, сябры, любяць казкі пра жывёл і птушак, другія – пра чарадзеяў і асілкаў, трэція – пра паноў і простых людзей, працавітых, кемлівых, шчырых.

Тыя казкі, з якімі мы пазнаёміліся ў гэтым раздзеле, аб’ядноўвае тое, што яны пра жывёл. А што яшчэ аб’ядноўвае казкі? (Перамагло дабро над злом.)

1. **Дамашняе заданне**

Прыдумаць пытанні да казачнай віктарыны, прачытаць казку “Пшанічны каласок”.

1. **Рэфлексія**

На дошцы запісаны якасці чалавека:

Праўдзівасць

Працавітасць

Лянота

Смеласць

Падманлівасць

Кемлівасць

Злосць

Розум

* Выберыце тую якасць, якой вас навучылі казкі.
* Ацаніце сваю работу на ўроку.